
మోదీ, సోనియా సహా డేరా అకృత్యాలపై నోరు మెదపని నాయకులున్యూఢిల్లీ, ఆగస్టు 26 (ఆంధ్రజ్యోతి): ఆ పార్టీ..ఈ పార్టీ అన్న తేడా లేకుండా అన్ని పార్టీలతో డేరా సచ్చ సౌధ చీఫ్ గుర్మీత్ రామ్ రహీం సింగ్ (డేరా బాబా)కు సన్నిహిత సంబంధాలున్నాయి. కేంద్రంలోని అధికార పక్షం బీజేపీతో పాటు కాంగ్రెస్ తోనూ ఆయనకు సఖ్యత ఉంది. ఎన్నికల సమయంలో ఆయా పార్టీలకు విరివిగా విరాళాలివ్వడమే కాదు.. లక్షల్లో ఉన్న తన భక్తుల ఓట్ బ్యాంకుతో రాజకీయ నేతలను గుప్పిట్లో ఉంచుకున్నాడు డేరా బాబా.  ఆగస్టు 15న డేరా బాబా పుట్టిన రోజు వేడుకలకు హర్యానా విద్యాశాఖ మంత్రి రామ్ విలాస్ శర్మ.. హాజరయ్యారు. తన శాఖ తరఫున రూ.51 లక్షల విరాళాన్ని డేరాకు అందజేశారు. డేరాలో ఆటల ప్రోత్సాహానికి గానూ ఈ విరాళాన్ని ఇస్తున్నట్టు పేర్కొన్నారు. కాగా, సరిగ్గా ఏడాది క్రితం డేరాను సందర్శించిన మరో మంత్రి అనిల్ విజ్ కూడా రూ.50 లక్షల విరాళం అందించారు. ఇటు కాంగ్రెస్ పార్టీ నుంచి కూడా ఆయనకు మద్దతిచ్చే వారున్నారు. అందుకే దోషి అయిన డేరా బాబాకు వ్యతిరేకంగా ప్రకటన చేయడానికి రాజకీయ నేతలెవరూ సాహసం చేయలేదు. ప్రధాని మోదీ, కాంగ్రెస్ అద్యక్షురాలు సోనియా గాంధీ, రాహుల్ గాంధీ కూడా కోర్టు తీర్పు తరువాత చెలరేగిన అల్లర్లను మాత్రమే ఖండించారు గానీ, డేరా బాబాను మాత్రం విమర్శించలేదు. డేరా సచ్చ సౌధాలో దళితులు, సిక్కులు, ముస్లింలు, క్రిస్టియన్లతో పాటు అన్ని వర్గాలకు చెందిన వారు లక్షల సంఖ్యలో ఉన్నారు. అందుకే డేరా బాబా అకృత్యాలపై మాట్లాడడానికి రాజకీయ పార్టీలు సుముఖత చూపలేదు.  డేరా బాబా.. 2007లో రాజకీయ వ్యవహారాల విభాగాన్ని (పీఏడబ్ల్యు)ని ఏర్పాటు చేశారు. దీని ద్వారా ఎన్నికల్లో ఏఏ పార్టీలకు ఓటేయాలన్న సందేశాన్ని తన భక్తులకు డేరా బాబా పంపుతూ ఉంటారు. 2014 సార్వత్రిక ఎన్నికల్లో, హర్యానా అసెంబ్లీ ఎన్నికల్లో బీజేపీకి డేరా బాబా మద్దతు పలికారు. 2015లో ఢిల్లీలో జరిగిన ఎన్నికల్లోనూ బీజేపీకే మద్దతు పలికారు. స్వచ్ఛ భారత్లో పాల్గొన్న డేరా బాబా ఫొటోను కూడా ప్రధాని మోదీ తన ట్విట్టర్లో పోస్ట్ చేశారంటే బీజేపీ నేతలపై ఆయన ప్రభావం ఎంత ఉందో అర్థం అవుతుంది.

modii, sonia sahaa dera akrutyaalapai noru medapani nayakulunyudilli, aagastu 26 (aandhrajyoti): aa party..ee party anna teda lekunda anni paartiilatoe dera sachha soudha cheef gurmeet ram raheem sing (dera baba)ku sannihita sambandhaalunnaayi. kendramloni adhikara paksham beejeepeetho paatu congress thonuu aayanaku sakhyata undi. ennikala samayamlo aayaa paarteelaku virivigaa viralalivvadame kaadu.. lakshallo unna tana bhaktula ot byaankutho rajakeeya nethalanu guppitlo unchukunnadu dera baba.  aagastu 15na dera baba puttina roju vedukalaku haryana vidyaasaakha mantri ram vilas sharma.. haajarayyaaru. tana saakha tarafuna roo.51 lakshala viraalaanni deraaku andajesaaru. deralo aatala prothsaahaaniki gaanuu ee viraalaanni istunnattu perkonnaru. kaga, sarigga edaadi kritam deraanu sandarsinchina maro mantri anil viz kuudaa roo.50 lakshala viraalam andinchaaru. itu congress party nunchi kuudaa aayanaku maddatiche vaarunnaaru. anduke doshi ayina dera babaku vyatirekamgaa prakatana cheyadaaniki rajakeeya nethalevaru saahasam cheyaledu. pradhaani modii, congress adyakshuraalu sonia gaandhi, rahul gaandhi kuudaa kortu teerpu taruvaata chelaregina allarlanu matrame khandinchaaru gaanee, dera babanu maatram vimarsinchaledu. dera sachha soudhaalo dalitulu, sikkulu, muslimlu, christianlatho paatu anni vargaalaku chendina vaaru lakshala sankhyalo unnaaru. anduke dera baba akrutyaalapai matladadaniki rajakeeya paarteelu sumukhata chuupaleedu.  dera baba.. 2007loo rajakeeya vyavahaaraala vibhaagaanni (padablyu)ni erpaatu chesaru. deeni dwara ennikallo ae paarteelaku oteyaalanna sandesaanni tana bhaktulaku dera baba pamputuu untaaru. 2014 saarvatrika ennikallo, haryana assembley ennikallo beejeepeeki dera baba maddatu palikaaru. 2015loo dhilleelo jarigina ennikalloonuu beejeepeeke maddatu palikaaru. swachcha bhaaratlo palgonna dera baba photonu kuudaa pradhaani modii tana twitterlo post chesarante bgfa nethalapai aayana prabhaavam entha undo artham avutundi.